**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL UŽDAROSIOS AKCINĖS BENDROVĖS „ČESLOVAS IR KOMPANIJA“**

**ŽEMĖS MOKESČIO**

2020 m. spalio 27 d. Nr. 34-551

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos žemės mokesčio įstatymo 8 straipsnio 3 dalimi, atsižvelgdama į uždarosios akcinės bendrovės „Česlovas ir kompanija“ 2020-10-08 prašymą „Finansinei paramai gauti dėl COVID-19 ligos sukeltų padarinių“ ir COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisijos, sudarytos Lazdijų rajono savivaldybės administracijos direktoriaus 2020 m. birželio 4 d. įsakymu Nr. 10V-420 „Dėl COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisijos sudarymo“, 2020 m. spalio 19 d. posėdžio protokolą Nr. IN2-48, Lazdijų rajono savivaldybės taryba nusprendžia:

1. Neatleisti uždarosios akcinės bendrovės „Česlovas ir kompanija“ nuo žemės mokesčio už 2020 metus.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Šarūnė Dumbliauskienė, tel. 8 613 80 879

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL UŽDAROSIOS AKCINĖS BENDROVĖS „ČESLOVAS IR KOMPANIJA“**

**ŽEMĖS MOKESČIO“**

**AIŠKINAMASIS RAŠTAS**

2020 m. rugsėjo d.

Lazdijų rajono savivaldybės tarybos sprendimo projektas „Dėl uždarosios akcinės bendrovės „Česlovas ir kompanija“ nekilnojamojo turto mokesčio“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos žemės mokesčio įstatymo 8 straipsnio 3 dalimi ir atsižvelgiant į uždarosios akcinės bendrovės „Česlovas ir kompanija“ 2020-10-08 prašymą „Finansinei paramai gauti dėl COVID-19 ligos sukeltų padarinių“ ir COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisijos, sudarytos Lazdijų rajono savivaldybės administracijos direktoriaus 2020 m. birželio 4 d. įsakymu Nr. 10V-420 „Dėl COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisijos sudarymo“, 2020 m. spalio 19 d. posėdžio protokolą Nr. IN2-48.

***Šio sprendimo projekto tikslas*** – neatleisti uždarosios akcinės bendrovės „Česlovas ir kompanija“ nuo žemės mokesčio už 2020 metus.

2020-10-08 buvo gautas uždarosios akcinės bendrovės „Česlovas ir kompanija“ prašymas, kuriame prašoma suteikti mokesčių lengvatas atleidžiant nuo nekilnojamojo turto ir žemės mokesčių už pastatą ir žemės sklypą, esantį Vilniaus g. 17, Lazdijuose. Šį prašymą iš esmės nagrinėjo COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisija (toliau – Komisija), kuri protokoliniu sprendimu siūlo neatleisti nuo nekilnojamojo turto ir žemės mokesčių. Šis verslo subjektas yra registruotas ne Lazdijų rajono savivaldybėje, dėl tos priežasties su ekonomine veikla susijusios pajamos patenka ne į Lazdijų rajono savivaldybės biudžetą.

Preliminari metinė žemės mokesčio suma sudarytų 140 eurų.

Įvertinus visas aplinkybes ir atsižvelgus į Komisijos protokolinį sprendimą, siūloma neatleisti uždarosios akcinės bendrovės „Česlovas ir kompanija“ nuo žemės mokesčio už 2020 metus.

***Kaip šiuo metu yra sprendžiami projekte aptarti klausimai***­ – žemės mokestis už 2020 metus turi būti sumokėtas iki einamųjų metų lapkričio 15 d.

***Kokių pozityvių rezultatų laukiama*** – planuotos savivaldybės biudžeto pajamos iš žemės mokesčio nesikeis.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vedėja Šarūnė Dumbliauskienė.